เราได้มีโอกาสผ่านไปผ่านมาร้าน Sushi Hana สาขาเซ็นทรัลบางนาหลายครั้งแล้ว แต่ไม่เคยได้แวะเข้าไปเลยสักครั้ง เพราะดูคนรอหน้าร้านเยอะมาก
เข้าใจว่าคงอร่อยจริงนั่นแหล่ะ แต่เราไม่อยากต่อคิวนานอ่ะ

แต่วันนี้คือบังเอิญผ่านมาทางห้าง Paradise Park เห็นมีสาขาของร้าน Sushi Hana ตั้งอยู่ เลยแอบส่องดูในร้าน เห็นคนไม่ค่อยเยอะ เลยถือโอกาสลองสักหน่อย
เริ่มเลยพนักงานเอาเมนูมาให้ดู จะมีเมนูโปรโมชั่นที่ดูน่าสนใจและลด 30% อยู่ ก็เลยสั่งเมนูโปรโมชั่นนี่แหล่ะ
สั่งอาหารเสร็จ พนักงานก็เสิร์ฟออเดิร์ฟกับน้ำซุป อยากบอกว่าน้ำซุปรสดีมาก ๆ อ่ะประทับใจเลย
ที่นี้มาดูเมนูจานหลักกันบ้างดีกว่า วันนี้สั่งข้าวหน้าปลาดิบ (Salmon Don) 
พอพนักงานยกมาเสิร์ฟแค่เห็นก็รู้เลยว่าปลาสด สีสวยมาก พอลองกินเข้าไปคำเดียว บอกเลยว่าอร่อยมาก 
กินเสร็จมื้อนี้ สมัครสมาชิกเลย เพราะคิดว่ายังไงคงต้องกลับมาจัดชุดใหญ่วันหลังแน่นอน

ป.ล. ร้าน Sushi Hana มีส่วนลดให้สมาชิกที่จ่ายด้วยบัตรเครดิต 15% แต่ถ้าจ่ายเงินสดได้ลด 10% (แอบงงว่าทำไมจ่ายบัตรเครดิตได้ลดเยอะกว่าจ่ายเงินสด ?)